‘તને એ વળગણ લાગે છે કારણ કે તું જે સમાજમાં ઉછર્યો છે ત્યાં આવી લોહીના સંબંધોની એકતાને, સર્વોપરિતાને હિણપત માનવામાં આવે છે. યુ મોડર્ન પીપલ બિલિવ ઈન ગ્લોબલ વર્લ્ડ, રાઈટ?’ વેલ, મને સમજાવ કે ક્યાં છે એ ગ્લોબલ વર્લ્ડ? કોઈ એવું ગ્લોબલ વર્લ્ડ લાવી શક્યું છે? હિટલર જર્મન ખૂનની સર્વોપરિતાનો સમર્થક હતો. તેને ઉતારી પાડ્યો, પછી આપણે, અમેરિકા, રશિયાએ શું કર્યું? મૂડીવાદ અને સામ્યવાદની સર્વોપરિતા ધરાર સ્થાપવાનો પ્રયાસ કર્યો. ઈરાકમાં સદ્દામે, લિબિયામાં ગદ્દાફીએ એવી વંશવાદી સર્વોપરિતા સ્થાપી, ત્યાંય એ જ થયું ને? માય ડિયર, ગ્લોબલ વર્લ્ડ કહે કે માનવવાદ કહે, એ સૌથી મોટી છલના છે.